Mark Agerskov | MOT Danmark
Mark er en institution i sig selv indenfor den danske musicalverden. Han har i mange år haft sin gang på bl.a. Det Ny Teater i København, hvor han har arbejdet som performer, koreograf, koreografassistent, danselærer, model og drama- og dansecoach. De seneste par år har han samtidig haft opgaven som ’børnecoach’ på teateret, hvor han har fungeret som vejleder og ansvarlig rollemodel for de unge børnestjerner. Et arbejde, som han selv udtrykker det; ”først og fremmest handler om at hjælpe de unge med deres drømme, og træffe de rette valg for dem selv i livet”. Derfor er vi også glade og stolte over, at Mark nu er blevet vores nye MOT-ambassadør! En mand der i den grad ved hvad det vil sige at skulle leve op til de 3 MOT-værdier, for at nå sine drømme og mål i livet. Velkommen i MOT, Mark!